hotchpotch/miracl-hf-unified huggingface dataset:
अजूरा (उपकरण)
अजूरा एक तरंग शक्ति उपकरण है, जिसका परीक्षण हवाई में किया जा रहा है। यह ग्रिड से बिजली उपलब्ध कराने के लिए किया जा रहा है। संयुक्त राज्य अमेरिका के विभाग के अनुसार यह पहली बार है कि एक लहर ऊर्जा से विद्युत निर्मित किया जा रहा है और उत्तरी अमेरिका में विद्युत प्रदान हेतु आधिकारिक रूप से सत्यापित भी किया गया है। यह हवाई विश्वविद्यालय द्वारा सत्यापित किया गया है। यह उपकरण 20 किलोवाट की शक्ति उत्पन्न करता है।
अजूरा समुद्र के सतह पर तैरता है और इसका वजन 45 टन है। यह 360 डिग्री घूमते हुए तैरता है। इस तरह से तैरने से यह क्षैतिज रूप0 में भी अच्छी तरह से ऊर्जा प्राप्त कर पाता है। बड़ी लहरों के समय यह आंशिक रूप से नीचे डूब भी जाता है।
अजूरा एक बिंदु अवशोषक है। इसका मतलब यह है कि यह एक अस्थायी सतह तंत्र के द्वारा ऊर्जा के तरंगो को अवशोषित करने के लिए अलग अलग दिशाओं में घूमता है। यह सबसे आम प्रकार गहरे पानी का ऊर्जा निर्मित करने वाला यंत्र है। यह जनरेटर उच्च दबाव वाले हाइड्रोलिक प्रणाली का उपयोग करता है।
दातुन बेचने वाला
दातुन बेचने वाला कुदरती रूप से दांत साफ़ करने वाली वृक्ष की हरी टहनिओं के काट कर बेचने वाले होते हैं। आम तौर से दातुन नीम और बबूल की टहनिओं को तोड़कर बनाई जाती हैं। यह पेशा अब लगभग ख़त्म हो चुका है।
जंग-ए-आज़ादी स्मारक
जंग-ए-आज़ादी स्मारक भारत की आज़ादी के संग्राम में योगदान डालने वाले शहीदों की याद में बनाया संग्रहालय है जो पंजाब,भारत के जालंधर शहर के नज़दीक करतारपुर क़स्बे में है। यह संग्रहालय 25 एकड़ क्षेत्र में बनाया जां रहा है जिस पर 200 करोड़ रुपिये की लागत आने का अंदाज़ा है। इस का शिलानियास पंजाब के मुख्यमंत्री प्रकाश सिंह बादल ने19 अक्तूबर 2014 में रखा था।
आज भी खरे हैं तालाब
आज भी खरे हैं तालाब, प्रसिद्ध पर्यावरणविद अनुपम मिश्र द्वारा लिखित हिन्दी पुस्तक है। यह १९९३ में प्रकाशित हुई थी। यह पुस्तक परम्परागत तालाबों एवं जल-प्रबन्धन से सम्बन्धित है तथा आठ वर्ष के गहन क्षेत्र-अनुसंधान के पश्चात लिखी गयी थी। भारत में बेजोड़ सुंदर तालाबों की कैसी भव्य परंपरा थी, पुस्तक उसका पूरा दर्शन कराती है। तालाब बनाने की विधियों के साथ-साथ अनुपम जी की लेखनी उन गुमनाम नायकों को भी अंधेरे कोनों से ढूँढ़ लाती है, जो विकास के नए पैमानों के कारण बिसरा दिए गए हैं।
अनुपम जी ने अपनी पुस्तकों को कॉपीराइट-मुक्त रखा है। इसी कारण “आज भी खरे हैं तालाब” पुस्तक का अब तक ब्रेल लिपि सहित 19 भाषाओं में अनुवाद किया जा चुका है। सामाजिक पुस्तकों में महात्मा गाँधी की पुस्तक “माय एक्सपेरिमेंट्स विथ ट्रुथ” के बाद केवल यही एक पुस्तक ब्रेल लिपि में उपलब्ध है।
डेन्यल बर्नूली
डैनियल बर्नूली अथवा डैनियल बर्नौली (; ; 8 फ़रवरी 1700 – 17 मार्च 1782) स्विस गणितज्ञ और भौतिक विज्ञानी थे। वो बर्नूली परिवार के विभिन्न प्रसिद्ध गणितज्ञों में से एक थे। वो यांत्रिकी की गणित, विशेषतः तरल यांत्रिकी और प्रायिकता एवं सांख्यिकी में अग्रणी कार्य के लिए जाने जाते हैं। उनका नाम बर्नूली प्रमेय में स्मरित किया जाता है जो ऊर्जा संरक्षण का नियम का एक उदाहरण है और २०वीं सदी की दो महत्त्वपूर्ण तकनीकी उपलब्धियों कार्ब्युरेटर तथा वायुयान के पंख में प्रयुक्त गणित को वर्णित करती है।
क्राव मागा (संपर्क मुकाबला)
क्राव मागा (संपर्क मुकाबला) (Krav Maga - קרב מגע) इजरायल मार्शल आर्ट - एक यहूदी है। यह हंगेरी इजरायली मार्शल कलाकार द्वारा विकसित किया गया था स्लोवाकिया में। आज यह इजरायली रक्षा बलों द्वारा प्रयोग किया जाता है।
इन्दिरा दाँगी
इन्दिरा दाँगी (अंग्रेजी: (जन्म १३ फरबरी १९८०)) हिंदी भाषा की लेखिका हैं। वे साहित्य अकादमी द्वारा सन् २०१५ के युवा पुरस्कार से सम्मानित हैं।
सेर्गेइ प्रोकोफ़िएव
सर्गेई सेर्गेयेविच प्रोकोफ़िएव  (; 23 अप्रैल, 1891 – 5 मार्च 1953)  एक रूसी और सोवियत संगीतकार, पियानोवादक और कंडक्टर थे।  उन्हें  20वी शताब्दी के प्रमुख संगीतकारों में से एक माना जाता है। तीन संतरो के लिए प्यार का मार्च, सूट "लेफ्टिनेंट Kijé", बैले "रोमियो और जूलियट" एवं "पीटर और भेड़िया  उनकी ख्याति प्राप्त कलाकृत्तियों में शामिल हैं" ।
बैकोनूर कॉस्मोड्रोम साइट 81
साइट 81 (Site 81) कजाखस्तान के बैकोनूर कॉस्मोड्रोम में स्थित रॉकेट लांच स्थल है। जिसे रूस द्वारा संचालित किया जा रहा है।
गोपाल चतुर्वेदी
गोपाल चतुर्वेदी (१५ अगस्त १९४२) हिंदी के एक लेखक और व्यंग्यकार हैं। वे भारतीय रेल सेवा के अधिकारी भी रह चुके हैं और वर्तमान में स्वतंत्र लेखन कर रहे हैं। चतुर्वेदी की रचनायें प्रतिष्ठित प्रकाशनों द्वारा छापी गयी हैं और उनके लेख, व्यंग्य और अन्य रचनायें कई पत्र-पत्रिकाओं में छपती रही हैं। चतुर्वेदी को उत्तर प्रदेश सरकार द्वारा "यश भारती" और केन्द्रीय हिंदी संस्थान द्वारा "सुब्रमण्यम भारती पुरस्कार" से सम्मानित किया जा चुका है।
गोपाल चतुर्वेदी का जन्म उत्तर प्रदेश के लखनऊ शहर में १५ अगस्त १९४२ को हुआ। इनकी प्रारंभिक शिक्षा सिंधिया स्कूल, ग्वालियर में हुयी। चतुर्वेदी ने इलाहाबाद विश्वविद्यालय से अंग्रेजी विषय में परास्नातक की उपाधि प्राप्त की और तत्पश्चात उनका चयन प्रतिष्ठित "भारतीय रेल सेवा" के अधिकारी के रूप में हो गया। वर्ष १९६५ से १९९३ तक रेल व भारत सरकार के कई मंत्रालयों में उच्च पदों पर इन्होने काम किया।
चतुर्वेदी गद्य एवं पद्य दोनों विधाओं में रचनायें करते हैं। विद्यार्थी जीवन में ही इन्होने लेखन की शुरूआत की थी। आज इन्हें हिंदी के एक प्रमुख व्यंग्यकार के रूप में पहचाना जाता है। एक ज़माने में हिंदी भाषा की सुप्रसिद्ध साहित्यिक पत्रिका "सारिका" में इनके व्यंग्य लेख कॉलम प्रकाशित होते थे। बाद में इंडिया टुडे में कॉलम लिखते रहे हैं और पत्रिका साहित्य अमृत के प्रकाशन के पहले अंक से ही इनका कॉलम इसमें प्रकाशित हो रहा है।
गोपाल चतुर्वेदी की प्रमुख रचनायें निम्नवत हैं:
इनके अतिरिक्त लगभग दो दशकों से अधिक की कालावधि में विभिन्न पत्र-पत्रिकाओं में कॉलम और लेख छपते रहे हैं।
चतुर्वेदी को निम्निखित सम्मानों एवं पुरस्कारों से नवाज़ा गया है:
बैकोनूर कॉस्मोड्रोम साइट 31
साइट 31 (Site 31) कजाखस्तान के बैकोनूर कॉस्मोड्रोम में स्थित रॉकेट लांच स्थल है। जिसे रूस द्वारा संचालित किया जा रहा है।
उगता भारत
उगता भारत एक हिन्दी समाचारपत्र है। इसका प्रारम्भ उत्तर प्रदेश के नोएडा शहर से 17 जुलाई 2010 को किया गया था। इस पत्र को दो तरह से प्रकाशित किया जाता है, एक साप्ताहिक के रूप में जो कि प्रत्येक सप्ताह के रवीवार को प्रकाशित होता है और एक दैनिक पत्र के रूप में। यह अंतर्जाल पर ई-पेपर तथा ऑनलाइन वैबसाइट के तौर पर भी उपलब्ध है।
राकेश कुमार आर्य इस पत्र के संस्थापक एवं प्रधान संपादक हैं। इस पत्र को वर्ष 2010 में साप्ताहिक पत्र के रूप में शुरू किया गया था एवं इसकी अपार सफलता को देखते हुये इसे वर्ष 2015 से दैनिक पत्र के रूप में भी प्रकाशित किया जा रहा है।
यह समाचार पत्र उत्तर प्रदेश के नोएडा शहर में प्रकाशित होता है।
कूज़े गुने
कूज़े गुने (तुर्की: Kuzey Güney, हिन्दी अनुवाद; उत्तर दक्षिण) एक तुर्की टेलीविजन धारावाहिक है जिसकी पटकथा एजे योरेंच और मलेक गेनजोलु ने लिखी है। कूज़े टेकिनोलु , इस्तांबुल के एक बेकर का एक सख्त और विद्रोही बेटा है, जो चार साल बाद जेल से वापस उस अपराध की सज़ा काट कर आता है जो असल में उसने नहीं किया था। कूज़े ने अपने बड़े भाई गुने को बचाने के लिए उसका गुनाह अपने सर ले लिया था।
धारावाहिक का प्रसारण तुर्की में चैनल कनाल डी पर 7 सितंबर, 2011 को शुरु हुआ था। भारत में इसका प्रसारण ज़िन्दगी चैनल पर 19 दिसम्बर 2016 से शुरु हुआ है। इसका प्रसारण रोज रात 10 बजे किया जाता है।
डिमास्थेने
डिमास्थेने या डिमास्थेनीज़ (Demosthenes ; ग्रीक: Δημοσθένης Dēmosthénēs; 384 – 12 अक्टूबर 322 ईसापूर्व)) विश्वविख्यात यूनानी राजमर्मज्ञ (स्टेट्समैन) तथा वक्ता था। डेमास्थेनीज़ शब्द-प्रभु था, ग्रीक प्रतिभा का उज्ज्वल उदाहरण।
डिमास्थेनीज़ का जन्म एथेंस में ३८४ ईसा पूर्व में हुआ था। सात वर्ष की उम्र में ही अनाथ बने इस व्यक्ति ने १८ वर्ष की अल्पायु में ही अपना वाक्कौशल अपने ही पालकों के विरुद्ध न्यायालय में मुकदमा चलाकर, सिद्ध किया। फिर वह न्यायालयों के लिए भाषणलेखक का काम करने लगा। उसकी राजनीतिक तर्कशक्ति के कारण उसका उपयोग प्रशासन की तथा सार्वजनिक संस्थाओं ने दोनों तरफ करना शुरू किया। एथेन्स और मैसेडौन के फिलिप के बीच संघर्ष के समय डिमास्थेनीज की वक्तृत्व कला का बहुत उपयोग किया गया। ३५१ ईसा पूर्व से ३४१ ईसा पूर्व के औलिफियाई और फिलिपी भाषणों के कारण उसे बहुत यश प्राप्त हुआ। इन वक्तव्यों में, जो जनसभाओं में दिए गए थे, डिमास्थेनीज ने फिलिप की चतुराई और धूर्तता का पर्दाफाश किया और तत्कालीन एथेन्स की सहानुभूतिशून्यता को खूब कोसा। प्राचीन आदर्शों की याद दिलाई। ३४० ईसा पूर्व में डिमास्थेनीज को समूचे एथेंस की राजनीति का सर्वेसर्वा बनाया गया। इसकी सलाह में यह विश्वास बहुत विलंबित घटना थी। तब तक मैसेडोन वाला पक्ष बहुत प्रबल हो चुका था और एथेंस को शैरोनिआ में ३३८ ईसा पूर्व में करारी हार खानी पड़ी। जब डिमास्थेनीज की पूर्व नीतियों को मैसिडोनिया पक्ष के ईस्काइनीस ने चुनौती दी, तब ३३० ईसा पूर्व में उसने आन दि क्राउन, नामक ऐसी प्रसिद्ध वक्तृता दी कि सारे विरोधी तर्क खंडित हो गए। बाद में उसको पुन: हार खानी पड़ी। ३२४ ईसा पूर्व में उसे देशनिकाला दिया गया, क्योंकि उसने कुछ घूस ली, ऐसा सिद्ध हुआ। यह घूस अलेक्जैंडर के एक पलायक सेनाधिकारी हारपेलस ने दी थी। ३२३ में वह पुन: लौटकर एंटीपेटर के विरोध में अंतिम मोर्चा लेने के लिए आया जिसमें अयशस्वी होने पर उसने आत्महत्या कर ली।
डिमास्थेनीज के ६१ भाषण और छह पत्र उपलब्ध हैं। उनमें से २० भाषण प्रतिक्रियात्मक और खंडनप्रधान हैं। शायद कुछ उसके नाम से कहे जाते हैं। फिर भी उसके निजी भाषणों से तत्कालीन ग्रीस की नैतिक और न्याय विषयक स्थिति पर प्रकाश पड़ता है। उसकी सार्वजनिक वक्तृताएँ निजी भाषणों के समान प्रभावशाली हैं। डेमास्थेनीज की गद्यशैली का सच्चा आनन्द उसे मूल ग्रीक में पढ़ने पर मिल सकता है। उसकी गद्यशैली का प्रभाव बहुत कुछ नाद और शब्द संपदा पर निर्भर करता है। ईसाक्रेटस की नपी तुली, स्वचेतन शैली उसकी नहीं है, यद्यपि उसकी और उक्तिचमत्कारवाली कुशलता डिमास्थेनीज़ में है। डिमास्थेनीज़ तर्कयुक्त विवेचना और भावोद्रेक की वृद्धि के लिए शैली भी काम में लाता है। यद्यपि वह जानता है कि शब्दकला का कैसे, कहाँ उपयोग करना चाहिए, फिर भी डिमास्थेनीज़ कहीं भी व्यर्थ के शब्दालंकार में खो नहीं जाता। कहाँ साम, दंड, भेद काम में लाना है, इसे वह अच्छी तरह जानता था और वैसे ही शब्द और अर्थालंकार खोजता था। अपने देश के संकटकालीन इतिहास में उसने शब्दों से शस्त्रों जैसा काम लिया। यह आवश्यक प्रभाव, क्रोध, अमर्श, जनता का समर्थन, वर्णनशक्ति द्वारा पैदा कर सकता था। सिसेरो की भाँति उसकी शैली साधारणीकृत साहित्यिक शैली नहीं है; वरन् उसकी शैली में उसके व्यक्तित्व की पूरी विशिष्ट छाप है। डिमास्थेनीज़ के भाषणों में हास्य, व्यंग्य, करुणा, प्रसन्नता की पुट उतनी नहीं जितनी भव्यता, प्रामाणिकता और व्यंजनाशक्ति का बाहुल्य है। कुछ आलोचकों ने उसकी वक्तृता पद्धति को अध्ययन का परिणाम माना है, पर अधिकतर उसकी रचनाएँ होमर और प्लेटो की तरह स्फूर्ति और सहज प्रेरणा पर आधारित मानी जाती हैं।
एमिली डिकिंसन
एमिली डिकिंसन (Emily Dickinson ; १८३०-१८८६) सुप्रसिद्ध अमेरिकी कवयित्री हैं। एमिली डिकिंसन का जन्म मेसाचुसेट्स के एमहर्स्ट नामक स्थान में हुआ। उनके पिता वकील और एहमर्स्ट कॉलेज के कोषाध्यक्ष थे। एमिली को एकांत प्रिय थी, इसलिए उनकी शिक्षा, सभी सुविधाएँ होते हुए भी, अधिक व्यापक न हो सकी। वह घर छोड़कर कहीं भी जाना पसंद नहीं करती थीं। उनके जीवनकाल में उनकी तीन चार कविताएँ ही प्रकाशित हुई। साहित्यिकों से उनका परिचय बहुत ही कम था। उनका जीवन मानो शून्य में बीता था। उनकी मृत्यु के बाद उनकी कविताओं की पांडुलिपियाँ उनकी बहन को मिलीं। दुर्भाग्यवश कुछ रचनाएँ उन्होंने नष्ट भी कर दीं। शेष १८९० में प्रकाशित हुईं और तत्काल ही उनकी प्रसिद्धि फैल गई।
उनकी कविताएँ जीवन, प्रेम, प्रकृति, मृत्यु आदि विषयों पर लिखी गई हैं। उनकी कला परंपरावादियों को चौंकानेवाली है। वे छंद, लय, तुक आदि के प्रयोग में काफी स्वतंत्रता से लिखती थीं। उनकी अनुभूतियाँ बहुत तीखी थीं। उनके एक साहित्यिक मित्र, हिगिंसन लिखते हैं। ये कविताएँ भूमि से जड़ों सहित उखाड़ी हुई लगती हैं। वे इन रचनाओं की तुलना ब्लेक की रहस्यवादी कविताओं से करते हैं। जीवन और प्रकृति के व्यापारों के प्रति इन छंदों में गहरी, सूक्ष्म और मौलिक अंतदृष्टि हमें मिलती है। हिगिंसन लिखते हैं, 'जब कोई विचार कौंधकर हमें चकित कर दे, व्याकरण की सीख देना अशिष्टता लगती है।
एमिली डिकिंसन की तुलना एमर्सन से की गई है। वे एमर्सन के रहस्यवादी व्यक्तिवाद से प्रभावित हुई थीं। ऐसा अनुमान किया जाता है कि उनका प्रेम पिता के ईषालु और संदेही स्वभाव के कारण असफल रह गया और इसीलिए वे अधिकाधिक आत्मकेंद्रित होती गईं। उनकी गणना एमर्सन के साथ १९वीं शताब्दी के दो सर्वश्रेष्ठ अमरीकन कवियों में होती है।
पाप और पुण्य, जीवन और मृत्यु के प्रश्न उन्हें व्याकुल करते रहते थे। वे प्यूरिटन हठधर्मी से कतराती थीं और इस मत की स्रष्टा की कल्पना अस्वीकार करती थीं। उनकी सुप्रसिद्ध कविता, 'अकेला श्वान', में विक्टोरियन युग के ईश्वर का उपहास है। अपनी रहस्यवादी कविताओं में वे अधिक आस्तिकता प्रकट करती हैं।
उर्सुल कर्वेन्
उर्सुल कर्वेन्, पहले से कर्वेन्-वेरेस् (जन्म उर्सुला ङन्ज़ेन्मिल्लेरु 17 सितंबर 1964 उल्म ) एक जर्मन अभिनेत्री ,लेखक ,मॉडल और योगा टिचर है। कर्वेन् ने कई जर्मन टेलीविजन श्रृंखला और फिल्मोंमें अभिनय किया है। 16 जून 2001 को, कर्वेन् अंतरराष्ट्रीय सुर्खियों में बनाया है जब उसके चार वर्षीय बेटे, डैनियल, अमेरिकी संगीतकार के स्विमिंग पूल में एक जन्मदिन की पार्टी में डूब गया टॉमी ली सांता मोनिका में। वह शादीशुदा था जेम्स Veres और दो अन्य बच्चों की है। कर्वेन् योग का अभ्यास जब वह 30 वर्ष के थे और कई किताबें और डीवीडी प्रकाशित किया है को बढ़ावा देने और प्रदर्शन कर योग आधारित अभ्यास शुरू किया।
डार्लिंगटन
डार्लिंगटन (Darlington), इंग्लैंड के डरहम क्षेत्र में स्थित छोटा सा नगर है। वर्ष २०११ में इसकी जनसंख्या 106,000 थी। यह नगर टीज नदी की सहायक स्कर्न (Skerne) के तट पर स्थित है। यहाँ का प्राचीन सेंट कुथर्वट गिरजाघर प्रसिद्ध भवन है तथा एलिजाबेथ ग्रामर स्कूल प्रमुख शिक्षासंस्थान है।
डार्लिंगटन प्रसिद्ध अंतर्देशीय बाजार है। यहाँ कई छोटे छोटे कपड़े के कारखाने हैं। इसके आस पास कोयला एवं लोहे की खदानें मिलती हैं जिसके कारण इससे संबंधित उद्योगों की स्थापना की गई है।
दोर्दोंग
दोर्दोंग (Dordogne ; () दक्षिणी पश्चिमी फ्रांस का प्रशासनिक विभाग है। यह सूखा पहाड़ी स्थान है, और मध्य पहाड़ी भाग से दक्षिण पश्चिम की ओर नीचा होता गया है। यहाँ की डॉर्डोनि, वेजेयर, आवेज़ेसर तथा ड्रोन नदियों की उपजाऊ घाटियों में गेहूँ, तरकारियों, तंबाकू आदि की खेती होती है तथा जानवर भी पाले जाते हैं। यहाँ कागज बनाने का कारखाना भी है। यहाँ की राजधानी पेरीग (Perigueux) है।
एलन नॉट
एलन फिलिप एरिक नॉट (जन्म 9 अप्रैल 1946 में Belvedere, केंट) एक पूर्व केंट काउंटी क्रिकेट क्लब और अंग्रेजी क्रिकेटर है।वह  एक विकेट-कीपर-बल्लेबाज थे।
नॉट को Northumberland Heath Secondary Modern School मे शिक्षा दी गयी | उन्होंने इंग्लैंड की टेस्ट टीम की तरफ 1967 से 1981 तक खेला |उन्हें 1970 में विसदेन क्रिकेटर ऑफ़ द इयर चुना गया |
अपने पिता से प्रेरित होकर उन्होंने 18 वर्ष की उम्र में 1964 में प्रदर्पन किया |
उन्होंने   21 साल की उम्र में,अपनी पहली टेस्ट कैप प्राप्त की |
1970 में, वह Wisden के थे |  काउंटी कप्तान कॉलिन Cowdrey ने कहा:मुझे लगता है कि वह सबसे प्रतिभाशाली और समर्पित क्रिकेटर है और वह  कभी भी अपने प्रदर्शन से संतुस्ट नहीं होता हैं और हमेसा अपने को अधिक कुशल बनाना चाहता है |नॉट ने इंग्लैंड को 1977 में इंग्लैंड में एशेज जितने में मदद की|
वह अब जीवन में साइप्रस.
उनके  बेटे जेम्सने ने भी  प्रथम श्रेणी क्रिकेट खेला है।
गोर-ए-अमीर
गोर-ए-अमीर" (Gur-e Amir) ((ازبک:Amir Temur maqbarasi, Go‘ri Amir; फ़ारसी: گور امیر"') समरक़ंद, उज़बेकिस्तान में एशियाई फ़ातिह अमीर तैमूर का मक़बरा है।
रमेश तेंदुलकर
रमेश तेंदुलकर एक जाने-माने मराठी उपन्यासकार थे। वह मशहूर क्रिकेटर सचिन तेंदुलकर के पिता थे जिनका निधन १९९९ में हो गया था।
तेंदुलकर ६० के दशक में कीर्ति कॉलेज ,प्रभादेवी के प्रोफेसर थे उन्होंने कई काव्य किताबें लिखी थी।
रमेश तेंदुलकर की मृत्यु ६९ साल की उम्र में १९ मई १९९९ को हृदयाघात से हो गयी।
तेंदुलकर ने कई संग्रह प्रकाशित किये थे जो निम्न की एक आंशिक सूची है उनमें यह है :-
राहुल कँवल
राहुल कंवल इंडिया टुडे  टेलीविज़न और आजतक के न्यूज़ एंकर एवं पत्रकार है। वह इंडिया टुडे टीवी पर कार्यदिवस और साक्षात्कार आधारित शो, जब वी मेट के प्राइम-टाइम शो न्यूस्ट्रैक [2] के मेजबान हैं।
अपर्णा दीक्षित
अपर्णा दीक्षित (जन्म 20 अक्टूबर 1991) एक भारतीय टेलिविज़न अभिनेत्री है जिन्हें "कलश में  देविका देओल के रोल  के लिए जाना जाता "है। वह अपने कैरियर की शुरुआत  2013 में स्टार प्लस के पौराणिक धारावाहिक "महाभारत"  में अम्बिका के रूप में की। .
दीक्षित ने अपनी स्कूली शिक्षा आगरा के होली पब्लिक स्कूल से की। उन्होंने अपनी  बी० एस० सी० भौतिक विज्ञान (ऑनर्स) की डिग्री दिल्ली विश्वविद्यालय से प्राप्त की।
परख मदन
Parakh मदन एक भारतीय फिल्म और टेलीविजन अभिनेत्री है  जो हिंदी फिल्मों जैसाकि"देवडी" (2009) और "जय संतोषी मां" (2006) में दिखाई दी | .वह  मेजर अधिराज सिंह की पत्नी हैं।
उन्होंने अपना टेलीविज़न करियर साथी रे (2006-2007) से सुरु किया जिसमे उन्होंने मुख्य महिला किरदार निभाया |बाद में उन्होंने बुरे भी हम भले भी हम (2009) (स्टार प्लस ),बड़े अछे लगते हैं (2012) (सोनी टीवी ) और पिया का घर (सहारा वन ) में काम किया |2013 में उन्होंने एक बूँद इश्क को छोड़ दिया और सावधान इंडिया (लाइफ ओके ) में चली गयी |उन्होंने लाइफ ओके के कलश एक विश्वास में भी काम किया मगर बाद में उन्होंने इसे छोड़ दिया |
पंकित ठक्कर
पंकित ठक्कर एक भारतीय अभिनेता है,जिन्होंने  विभिन्न टीवी श्रृंखला में किरदार निभाया  है। उन्होंने अपने कैरियर की शुरुआत 2001 में एकता कपूर की बेहद लोकप्रिय सीरियल कभी सौतन कभी सहेली से की जो मूल रूप से डीडी मेट्रो पर प्रसारित होती थी और बाद में  स्टार प्लस, डीडी नेशनल, और टीवी एशिया पर भी प्रसारित हुई।  उन्हें कभी सौतन कभी सहेली में हर्ष भाटिया और दिल मिल गेये में डॉ॰अतुल जोशी की भूमिका निभाने के कारण जाना जाता है।
पंकित ठक्कर मुंबई में पैदा हुए और उनके पिता एक शेयर दलाल थे।
टेलीविजन शो जिनमे थककर शामिल हैं:
ध्रुव (भूगोल)
भूगोल के सन्दर्भ में, किसी ग्रह, बौना ग्रह, उपग्रह, या किसी घूर्णन गति करने वाले विशाल पिण्ड या गोले के ऊपर स्थित उन दो बिन्दुओं को ध्रुव (पोल) कहते हैं जहाँ उस वस्तु का घूर्ण-अक्ष उसके सतह से मिलता है। जिस प्रकार धरती पर उत्तरी ध्रुव तथा दक्षिणी ध्रुव हैं, उसी प्रकार अन्य पिण्डों में भी दो ध्रुव होते हैं जिन्हें उत्तरी और दक्षिणी ध्रुव कहते हैं।
राष्ट्रप्रमुख
राष्ट्रप्रमुख, राष्ट्राध्यक्ष अथवा राज्यप्रमुख,अंतर्राष्ट्रीय विधिशास्त्र में, किसी संप्रभु राज्य का एक सार्वजनिक राजनैतिक व्यक्तित्व होता है, जो कि राज्य के अंतर्राष्ट्रीय व्यक्तित्व को स्वरूपित करता है, और सैद्धांतिक रूप से उसे संपूर्ण राज्य के चिन्हात्मक मानवीय स्वरूप के रूप में देखा जाता है। विभिन्न देशों में राष्ट्रप्रमुख को राजा, सम्राट, राष्ट्रपति, परमाधिपति, महाराज्यपाल, अयातुल्लाह, राजकुमार, परम-नेता, इत्यादि जैसे विभिन्न उपधियों से संबोधित किया जाता है। राष्ट्रप्रमुख का पद, राजकीय व्यवस्थापिका का सर्वोच्च अंग होता है, और अंतर्राष्ट्रीय मंच पर, राष्ट्रप्रमुख को उस देश के औपचारिक प्रमुख एवं एकमात्र वैधिक प्राधिकारी के रूप में देखा जाता है तथा अन्य तमाम राजकीय प्रतिनिधियों को उसके प्रतिनिधि के रूप में देखा जाता है। अनेक देशों में, सैद्धान्तिकरूपतः, राज्य की तमाम शक्तियाँ उसी के व्यय पर निहित होती है, और शासनापालिका, न्यायपालिका तथा विधानपालिका, इत्यादि सारे संसाधनों के शक्तियों का स्रोत राष्ट्रप्रमुख ही होता है। वहीं सरकार, शासनयंत्र का वह अंग होती है, जो कि, राष्ट्रप्रमुख पर निहित, राज्य के कार्यकारी प्राधिकारों का उपयोग करती है। जबकि अन्य कई शासन-पद्धतियों में न्यायपालिका और विधानपालिका को राष्ट्रप्रमुख के शक्ति के दायरे से स्वतंत्र रखा जाता है। साथ ही कई देश ऐसे भी हैं, जहाँ राष्ट्रप्रमुख के विवेकाधीन, केवल नाममात्र अधिकार निहित होते हैं। ऐसे देशों में राष्ट्रप्रमुख का पद केवल एक परंपरागत प्रमुखत्मक पद होता है।
हालाँकि, सामान्यतः, राष्ट्रप्रमुख के पद पर एक व्यक्ति ही विराजमान होता है, परंतु यह आवश्यक नहीं है। कई देशों की विधि में, एक से अधिक व्यक्ति, व्यक्तिसमुह, परिषद् या संस्था को राष्ट्रप्रमुख का दर्जा दिया गया है। सामान्यतः, राष्ट्रप्रमुख की शक्तियाँ और प्राधिकार, अन्य संस्थानों और अधिकारियों पर निहित होते हैं, जिनका उपयोग, राष्ट्रप्रमुख स्वयं नहीं कर सकता हैं। विभिन्न देशों में, स्थानीय विधि, संविधान अथवा ऐतिहासिक परंपरा के अनुसार, राष्ट्रप्रमुख की विवेकाधीन शक्तियाँ भिन्न होती हैं। इन शक्तियों के आधार पर, विभिन्न देशों के राष्ट्रप्रमुख पदों को विभिन्न भेदों में वर्गीकृत किया जा सकता है। कई देशों में राष्ट्रप्रमुख को परम सत्ता प्रदान होती है, जबकि कुछ देशों में राष्ट्रप्रमुख सत्ताहीन होता है, अर्थात् उसे किसी प्रकार की कोई शक्ति नहीं दी जाती है। अधिकांश देशों में राष्ट्रप्रमुख की शक्तियों को राज्य के विभिन्न अंगों में विभाजित किया गया है, और राष्ट्रप्रमुख पर विस्तृत मात्रा में शक्तियाँ निहित होती हैं, तथा इन शक्तियों पर विभिन्न प्रकार के रोक-थाम का प्रावधान होता है।
भूकम्पी संहिता
भूकम्पी संहिता (Seismic codes या earthquake codes) उन भवन संहिताओं (building codes) को कहते हैं जो भूकम्प आने के कारण जीवन तथा भवनों की हानि को कम करने के लिये डिजाइन की जातीं हैं। एक प्रसिद्ध कहावत है कि "लोगों को भूकम्प नहीं मारता बल्कि भवन मारते हैं।"
भूकंपों के दौरान उत्पन्न भू-कंपनों से इमारतों में बल और विरूपण पैदा होता है। इसलिए इमारतों को ऐसे बलों और विरूपणों का सामना करने की दृष्टि से तैयार करना आवश्यक है। इमारतों के व्यवहार को बेहतर करने में भूकंपी कोड मदद करते हैं ताकि वे भूकंप के प्रभावों को झेलने में सक्षम हो सकें तथा जान और माल की अधिक क्षति न हो। डिजाइन इंजीनियरों को इमारतों की योजना, डिज़ाइन, विस्तृतीकरण (डिटेलिंग) तथा निर्माण में सहायता उपलब्ध कराने के लिए विश्व भर के देशों में भूकंपी कोडों में क्रियाविधियों की रूपरेखाएं तैयार की गई हैं।
एक भूकंपरोधी इमारत में निम्नलिखित चार विशेषताएं होती हैं : भूकंपी कोड इन सभी पहलुओं पर ध्यान केंद्रित करते हैं।
भूकंप के इतिहास वाले देशों में उच्च विकसित भूकंपी कोड तैयार किए गए हैं। अतः जापान, न्यूजीलैंड तथा अमेरिका जैसे देशों के पास विस्तृत भूकंपी कोड प्रावधान मौजूद हैं। भारत में इमारतों के लिए कोडों का विकास जल्दी ही आरंभ हो गया था। आज भारत में भूकंपी कोडों की एक अच्छी-खासी सूची मौजूद है जो विभिन्न प्रकार की इमारतों पर लागू होते हैं, जिनमें मिट्टी या कम मजबूत चिनाई वाले घरों से लेकर आधुनिक भवन तक शामिल हैं। लेकिन, भूकंपी सुरक्षा को सुनिश्चित करने की कुंजी एक ऐसी पुख्ता प्रणाली में छिपी है जो इन डिजाइन कोड प्रावधानों का वास्तविक निर्माणों में पालन करा सके और लागू करा सके।
भूकंपी कोड किसी क्षेत्र विशेष या देश के लिए उसी के अनुरूप होते हैं। उनमें स्थानीय भूकंप विज्ञान, खतरे के स्वीकार्य स्तर, भवन प्रारूपताओं तथा निर्माण में प्रयुक्त सामग्रियों और विधियों को ध्यान में रखा जाता है। साथ ही, किसी देश द्वारा भूकंपी इंजीनियरी के क्षेत्र में की गई प्रगति के भी वे सूचक होते हैं। भारत में 1962 में आई एस 1893 नामक प्रथम औपचारिक भूकंपी कोड प्रकाशित हुआ था। वर्तमान में भारतीय मानक ब्यूरो (बी आई एस) के अंतर्गत निम्नलिखित भूकंपी कोड आते हैं।
इन मानकों में किए गए नियमन यह सुनिश्चित नहीं करते हैं कि सभी परिणामों वाले भूकंपों के दौरान संरचनाओं में कोई क्षति उत्पन्न नहीं होगी। लेकिन, एक संभव सीमा तक वे यह सुनिश्चित करते हैं कि संरचनात्मक क्षति के बिना संरचनाएं मध्यम तीव्रताओं के भूकंपों तथा पूर्ण रूप से ध्वस्त हुए बिना उच्च तीव्रताओं के भूकंपों के प्रति अनुक्रिया प्रदर्शित करने में सक्षम हैं।
कनाडाई मुस्लिम कांग्रेस
कनाडाई मुस्लिम कांग्रेस (Muslim Canadian Congress) की स्थापना २००१ में तारेक फतह के नेतृत्व में हुई थी। इसका उद्देश्य उन मुसलमानों की आवाज को बुलन्द करना था जो प्रगतिशील, उदारवादी, बहुलतावादी, लोकतांत्रिक एवं पंथनिरपेक्षता के समर्थक हैं।
समस्या-समाधान
किसी समस्या का समाधान (हल) प्राप्त करने के लिये क्रमबद्ध तरीके से किसी सामान्य विधि या तदर्थ (ad hoc) विधि का उपयोग करना पड़ता है। समस्या समाधान अधिगम (लर्निंग बाई सॉल्विंग प्रॉबुलेम्स) के अन्तर्गत जीवन में आने वाली नवीन समस्याओं के तरीको का सीखना आता है।
समस्या समाधान जीवन को बेहतर ढंग से जीने का एक पक्ष है।
सोनिया सिंह
सोनिया सिंह (जन्म 4 नवम्बर 1985) एक भारतीय टेलीविजन अभिनेत्री है।  वह   स्टार वन' के  सबसे लोकप्रिय शो "दिल मिल गए" में डॉ॰ कीर्ति मेहरा के रोल के लिए जानी जाती हैं।
भूवैज्ञानिक सर्वेक्षण
किसी भूभाग के नीचे की संरचना का क्रमबद्ध भूवैज्ञानिक जाँच को भूवैज्ञानिक सर्वेक्षण (geological survey) कहते हैं। इसका उद्देश्य भूवैज्ञानिक मानचित्र या मॉडल बनाने में किया जाता है।
अयाज़ खान
Ayaz Khan (जन्म 1 अप्रैल, 1979) एक भारतीय अभिनेता और मॉडल है। उन्हें स्टार वन  के शो दिल मिल गये में डॉ॰सुभानकर राय के रोल के लिए जाना जाता है।
खान का जन्म 1 अप्रैल 1979 में मुंबई, भारत में हुआ।
उन्होंने हिंदी फिल्म जाने तू या जाने ना में भी काम किया है।उन्होंने .स्टार वन के शो दिल मिल गये में डॉ॰सुभानकर राय के रोल को निभाया था। वर्तमान में वो परिचय (टीवी सीरीज ) में गौरव का किरदार निभा रहे हैं।
पूर्व आधुनिक युद्ध
पूर्व आधुनिक काल के युद्ध की प्रमुख विशेषता बारूद का अधिकाधिक उपयोग था। इसके साथ ही विस्फोटकों के उपयोग करने वाले अस्त्र जैसे बन्दूक तथा तोप आदि का भी विकास हो गया था। इस कारण इस युग को बारूदी युद्ध काल (age of gunpowder warfare) भी कहते हैं।
त्रिभुजन (सर्वेक्षण)
सर्वेक्षण के सन्दर्भ में, त्रिभुजन (triangulation) किसी बिन्दु की स्थिति ज्ञात करने की वह विधि है जिसमें एक आधार-रेखा के दोनों सिरों से उस बिन्दु की दिशा में बनने वाले दो कोणों को मापकर ही कर लिया जाता है, न कि उस बिन्दु की दूरी मापकर।
ली-एन्फील्ड
ली-एन्फील्ड (Lee–Enfield) एक प्रसिद्ध राइफल है जिसका उपयोग ब्रितानी साम्राज्य तथा कामनवेल्थ देश २०वीं शताब्दी के पूर्वार्ध में करते थे और आज भी कुछ देशों में इसका उपयोग होता है। यह राइफल बोल्ट-ऐक्शन, मैगजीन से चलने वाली, रीपीटिंग राइफल है। १८९५ से आरम्भ होकर १९५७ तक यह ब्रितानी सेना की मानक राइफल थी
अपने समय के प्रसिद्ध और पुरातन बोल्ट-एक्शन ली-एन्फील्ड राइफल ने भारत में छोटे हथियारों की अधिप्राप्ति की पहली आधुनिक लहर को परिभाषित किया। 1907 से 1974 के बीच इंडियन ऑर्डिनेन्स फैक्टरीज ईशापुर ने इस राइफल के कई संस्करण निकाले। इसकी जगह दूसरे हथियार लाने की तमाम कोशिशों के बावजूद 2013 के अंत तक भारतीय सुरक्षा एजेंसियों ने अन्य हथियारों की बजाए इसी को इस्तेमाल में रखा हुआ है। ली-एन्फील्ड की सर्वविद्यमानता के बावजूद भारतीय ली-एन्फील्ड का इतिहास अभी तक समझा नहीं जा सका है। 20वीं सदी की शुरुआत में भारत ने तकरीबन 50,000 की दर से हर साल ली-एनफील्ड राइफलों को आयात करना शुरू किया (वॉल्टर, 2005, पृ. 87)। ब्रिटिश सरकार ने अपनी बढ़ती जरूरतों को देखते हुए स्थानीय उत्पादन का निर्णय लिया , और तमाम विरोधों के बावजूद हथियारों का घरेलू उद्योग शुरू कर दिया गया। घरेलू उत्पादन 1901 में शुरू हुआ (ओएफबी, 1999)। शुरू में लाइसेंसी उत्पादन में दिक्कतें आईं, लेकिन उसके बाद 1907 से शृंखलाबद्ध उत्पादन शुरू हो गया, जिससे छोटे मैगज़ीन वाले ली-एन्फील्ड (एसएमएलई) MK-III को मानकीकृत किया जा सका। अगले 60 सालों तक ये प्रोडक्शन में रहा (स्केर्नेटन, 1993)
अर्ध-स्वचालित राइफल
अर्ध-स्वचालित राइफल (semi-automatic rifle) स्वयं लोड करने वाली राइफल है जो एक बार ट्रिगर दबाने पर एक गोली छोड़ती है तथा फिर ट्रिगर दबाने पर दूसरी गोली। इसके विपरीत पूर्ण स्वचालित राइफल तब तक गोली छोड़ती रहती है जब तक इसके ट्रिगर को दबाकर रखा जाता है (बशर्ते गोली समाप्त न हो जाय)।
स्वचालित राइफल
स्वचालित राइफल (automatic rifle) वह राइफल है जो एक बार ट्रिगर दबाने के बाद बार-बार गोली दागती रहती है जब तक गोली खत्म न हो जाय या ट्रिगर न छोड़ा जाय।
मयंक आनंद
मयंक आनंद एक भारतीय अभिनेता, कलाकार, लेखक और निर्देशक है। उन्हें टीवी सीरीज दिल मिल गए में उनके किरदार डॉ॰राहुल के लिए जाना जाता है।
मयंक का अब तक का सबसे लोकप्रिय किरदार स्टार वन के शो दिल मिल गये में डॉ॰राहुल गरेवाल का है जिसमे उन्होंने द्रष्टि धामी के साथ काम किया था।
उन्होंने  श्रद्धा निगम से  जनवरी 2013 में शादी की। .।
श्रद्धा निगम
श्रद्धा निगम (जन्म 1 अक्टूबर 1979) एक भारतीय फ़िल्म तथा टेलीविजन अभिनेत्री है।
श्रद्धा ने अपनी विद्यालयी शिक्षा इंदौर मध्य प्रदेश से सम्पन्न की और उसके पश्चात् पुणे के सिम्बायोसिस अंतर्राष्ट्रीय विश्वविद्यालय से फैशन डिजाइनिंग का अध्ययन किया। वर्ष २००८ में श्रद्धा का विवाह करन सिंह ग्रोवर के साथ हुआ जिसका अन्त वर्ष २००९ में हुआ। दिसम्बर २०१२ में श्रद्धा ने मयंक आनंद के साथ विवाह किया; दम्पति वर्ष २०११ से फैशन के क्षेत्र में साथ-साथ हैं।
श्रद्धा की फिल्मी शुरुआत 1997 की मलयालम फिल्म "पूनिलमझा" की थी। उनकी हिंदी शुरुआत 2000 में "जोश" में थी। बाद में उन्होंने कुछ हिंदी फिल्मों में अभिनय किया। श्रद्धा निगम के टीवी कैरियर की शुरुआत धारावाहिक "चूड़ियाँ" से हुई थी। टाइम्स ऑफ इंडिया के अनुसार "कृष्ण अर्जुन" में उनका प्रमुख महिला अभिनय "दिल चुराने" वाला था। उस समय निगम ने फैशन डिजाइन की तरफ ध्यान देना आरम्भ किया। वर्ष २०१२ में उन्हें भैरवी रैचुरा निर्मित एक धारावाहिक में अनुज सक्सेना के साथ अभिनय का प्रस्ताव मिला।
अमित टंडन
अमित टंडन एक भारतीय संगीतकार और टेलीविजन अभिनेता हैं।.वे  टेलीविजन श्रृंखला "दिल मिल गए".में डॉ॰अभिमन्यु मोदी के किरदार के लिए जाने जाते हैं।
टंडन भारत के पहले रियलिटी टीवी शो में हिस्सा लेने के लिए भारत में आये थे और उन्होंने इंडियन आइडल के अंतिम राउंड तक का सफ़र किया। उन्होंने इंडियन आइडल 1 के एल्बम में अपनी आवाज दी। आइडल के बाद उन्होंने कैसा ये प्यार है धारावाहिक में काम किया।
इंडियन आइडल में भाग लेने के बाद उन्होंने और दो रियलिटी टीवी शोज -जो जीता वो ही सुपरस्टार और नाच के दिखा में भाग लिया। उन्होंने 2009 में इंडियन टेली अवार्ड्स में हिस्सा लिया। वे लाफ्टर के फटके के एक एपिसोड में भी थे। 1५ जनवरी 2011 से वे UTV Bindass के रियलिटी शो दादागिरी के होस्ट हैं।उनका अभी तक का सबसे प्रभावसाली रोल दिल मिल गये में डॉ॰अभिमन्यु मोदी का है।
2008 में, उन्होंने अपनी पहली एकल एलबम जारी है, "तनहा - अकेला दिल" पर युक्तियाँ.
बरुन सोबती
बरुन सोबती (जन्म 21 जून 1984) सबसे प्रसिध भारतीय टीवी और फिल्म कलाकार में से एक हैं।
उन्होंने अपने करियर की शुरुआत स्टार प्लस के टेलीविज़न श्रंखला श्रद्धा से की |उनका पहला मुख्य किरदार बात हमारी पक्की है में था |
"उन्हें लोकप्रियता  इस प्यार को क्या नाम दूं सीरियल से हुई जिसमे उन्होंने एक एक व्यापारी अर्नब सिंह रायजादा  का किरदार निभाया |"
उन्होंने अपनी स्कूली शिक्षा सेंट मार्क स्कूल, नई दिल्ली से की |एंटरटेनमेंट उद्योग में आने से पहले उन्होंने जिंदल टेलिकॉम में ७ वर्षो तक काम किया |उन्होंने 12 दिसम्बर 2010 को गुरुद्वारा में पश्मीन मनचंदा से शादी कर ली |
सोबती ने  पहली बार स्टार प्लस के शो श्रद्धा में स्वयं खुरानाएँ के किरदार को निभाया जो कम trp के वजह से जल्द ही ख़तम हो गया |उसके बाद उन्होंने दिल मिल गए में डॉ॰राज का किरदार निभाया | सोबती ने फिर स्टार प्लस के लोकप्रिय शो इस प्यार को क्या नाम दूं  में अर्नव सिंह रायजादा का किरदार निभाया |सोबती के शो छोड़ने के एलान के बाद शो के निर्माताओं ने शो को समाप्त कर दिया |2013 में UK के मैगज़ीन ईस्टर्न ऑय ने उन्हें एशिया का तीसरा सबसे सेक्सी आदमी चुना |
उन्होंने अपने बॉलीवुड कैरियर की शुरुआत  "Main Aur Mr. Riight" के माध्यम से की जो 12 दिसंबर, 2014 को प्रदर्शित हुआ।  ।
सोबती ने सत्रा को शादी है नाम के फिल्म 2014 में हस्ताक्षर की जिसको 2016 में प्रदर्शित होना है।
नबी हाबील मस्जिद
नबी हाबील मस्जिद: Nabi Habeel Mosque () ‏‎ यह मस्जिद सीरिया की राजधानी दमिश्क में स्थित है।
दमिश्क शहर के शिमाल में कासियून नाम की पहाड़ी में एक मशहूर गुफा हैं जिसे ख़ूनी गुफा कहा जाता है वहां के लोंगो का मत है कि हजरत आदम के पुत्र क़ाबिल ने इस गुफा के पास अपने भाई हाबील को क़त्ल किया था दमिश्क़ से जुबदानी और बलोदान को जाने वाले रास्ते के दाएं तरफ इलाक़े तकय्यह में बरदी नदी की घाटी के किनारे उंचे पहाड पर एक क़ब्र है जिस की लम्बाई 15 मीटर है !
मानेक चौक, अहमदाबाद
मानेक चौक भारत में गुजरात के मुख्य शहर अहमदाबाद का पुराना शहर क्षेत्र है। यह ऐतिहासिक इमारतो से घिरा हुआ है। सुबह में यह सब्जियों के बाजार में, दोपहर में मुद्रा बाजार और रात में भोजनालयों का बाजार बन जाता है।
मानेक चौक का नाम संत मानेकनाथ पर से पड़ा है। सन 1411 में उसने अहमद शाह को भद्र का किल्ला बाँधते रोका था और बाद में इसमें मदद की थी।
अहमदाबाद का मानेक चौक शहरका हार्द है। सुबह में यहां सब्जीमंड़ी की बाजार लगती है, दोपहर में गेहनो की बाजार होती है जो पूरे भारत में दूसरे क्रम का गेहनो का बड़ा बाजार है। यहां प्रतिदिन ३० लाख के आसपास गेहोनो की बिक्री होती है। शाम होती ही यहाँ खानपान के स्टॉल लग जाते हैं।.
मानेक चौक के आसपास के क्षेत्र में कई ऐतिहासिक स्मारक स्थित हैं।
मानेक चौक में संत मानेकनाथ की समाधि के स्थान पर मन्दिर स्थित है। ये संत के नाम से ही चौक का नाम मानेक चौक पड़ा है।
यहाँ मुगल के शासनकाल के दौरान पुरुष सदस्यों को दफ़न किया जाता था। अहमदाबाद शहर का नाम जिससे पड़ा है वह अहमद शाह की कब्र यहाँ निहित है। अहमद के आगमन के पहले यह शहर कर्णावती था। यहाँ महिलाओं को प्रवेश नहीं दिया जाता है और पुरुषों के लिए यहाँ प्रवेश से पहले सिर पर किसी भी पोशाक पहनना अनिवार्य है। रास्ते में दूसरे पक्ष पर कुछ मंत्रियों की कब्र भी स्थित है जो मानेक चौक के दाईं ओर स्थित है।
रानी का हजीरा (या रानी का मकबरा), जहां शाही कबीले की महिला सदस्यों को दफनाये जाते थे। अब यह एक महिला के लिए पोशाक, गहने और अन्य वस्तुओं का बाजार है। गुजरात के विश्व विख्यात पारंपरिक नृत्य गरबा के पोशाक यहाँ मिलते है।  रानी का हजीरा मानेक चौक से पश्चिम में निहित है।
अहमदाबाद में शेयर बाजार की स्थापना 1894 में हुई थी। मुंबई (बॉम्बे स्टॉक एक्सचेंज) के शेयर बाजार में तो यह भारत में सबसे पुराना में से एक शेयर बाजार है। यहाँ शेयर बाजार के घर का काम 1996 तक चला था। इमारत 93 साल पुरानी अंग्रेजी वास्तुकला से बनी हुई है।
मुहूर्त पोल (बाजार) अमहदाबाद की प्रथम बाजार थी जो यहाँ सन 1450 के आसपास बसी थी। पोल के भीतर शीतला जैन देरासर और धोलकेश्वर महादेव मन्दिर स्थित हैं।
झाबरा
झाबरा— गाँव — समय मंडल: आईएसटी (यूटीसी+५:३०) देश भारत राज्य राजस्थान तहसील पोखरण विभिन्न कोड • पिनकोड • 345021 • दूरभाष • ++91-03019 • गाड़ियां • आर-जे 15
झाबरा गांव राजस्थान राज्य के पश्चिम में स्थित सरहदी जिले जैसलमेर का एक गांव है। इस गांव मे सर्वाधिक राजपुरोहित जाती निवास करती है। यह गांव रियासत काल मे पोकरणा राजपुतों द्वारा अपने कुलगुरू झब्बर जी राजपुरोहित को डोली स्वरूप प्रदान किया गया था, इसी कारण इस गांव का नाम झाबरा है।
भारत-म्यांमार-थाईलैंड त्रिपक्षीय राजमार्ग
भारत-म्यांमार-थाइलैंड त्रिपक्षीय राजमार्ग (India–Myanmar–Thailand (IMT) trilateral highway) एक निर्माणाधीन राजमार्ग है जो भारत के मोरे (moreh) से म्यांमार के तामू नगर होते हुए थाईलैण्ड के मेई सेत जिले के ताक तक जायेगा। इसकी लम्बाई १४०० किमी है। इस राजमार्ग से दशकों में पहली बार भारत को जमीन के रास्ते दक्षिण पूर्व एशिया से जोड़ा जा सकेगा। इससे तीनों देशों के बीच व्यापार को प्रोत्साहन मिलेगा और सांस्कृतिक आदान-प्रदान बढ़ाया जा सकेगा।
दूसरे विश्वयुद्ध के समय म्यांमार में 73 पुल बनाए गए थे। अब इन पुलों को भारतीय वित्तपोषण से सुधारा जा रहा है जिससे वाहन सुरक्षित तरीके से राजमार्ग को पार सकेंगे। मरम्मत का काम पूरा होने पर राजमार्ग को तीनों देशों के यातायात के लिए खोल दिया जाएगा।
अंजली पाटिल
अंजली पाटिल (जन्म: 26 सितम्बर 1987) एक भारतीय फिल्म अभिनेत्री हैं। यह हिन्दी फिल्मों के साथ साथ मराठी, तेलुगू, मलयालम, कन्नड, सिंहली और अंग्रेज़ी फिल्में भी कर चुकी हैं। इन्होंने अपने अभिनय सफर की शुरुआत 2011 में एक हिन्दी फिल्म "दिल्ली इन ए डे" से की थी। जिसमें यह रोहिणी नामक लड़की का किरदार निभा रही थीं। इन्हें पहला पुरस्कार 2013 में एक तेलुगू फिल्म "ना बंगारु तल्ली" के लिए राष्ट्रीय फिल्म पुरस्कार मिला था।
अंजली पाटिल का जन्म एक मराठी परिवार में हुआ और यह नाशिक में पली-बढ़ी। इन्होंने चौदह वर्ष की उम्र में अभिनय करने का निश्चय किया था। इस कारण इनके माता-पिता ने इन्हें अभिनय की शिक्षा के लिए सावित्रीबाई फुले पुणे विद्यापीठ भेजा।
मोरे
मोरे (Moreh) भारत के मणिपुर के चन्देल जिले का एक नगर है जो भारत-म्यांमार सीमा पर स्थित है। यह नगर व्यापार का केन्द्र है। इसी के पास म्यांमार का तामू नगर स्थित है। भारत-म्यांमार-थाईलैण्ड त्रिपक्षीय राजमार्ग यहीं से आरम्भ होकर म्यांमार के बीचोबीच होते हुए थाईलैण्ड तक जायेगा। मोरे भारतीय राष्ट्रीय राजमार्ग १०२ का पूर्वतम छोर है।
कच्चा भोजन
कच्चा भोजन (Raw foodism या following a raw food diet), खानपान की वह शैली है जिसमें केवल बिना पकायी गई (uncooked), बिना परिष्कृत (unprocessed) भोजन ही किया जाता है। इसके अन्तर्गत अनेकों तरह के फल, सब्जियाँ, दृढफल (nuts), बीज (seeds), अण्डा (खाद्य), मांस और दुग्ध उत्पाद आदि सब सम्मिलित हैं जिन्हें अपने जीवन दर्शन और पसन्द के अनुसार लोग तरह-तरह से चुनते हैं।
साहिबजा़दा अजीत सिंह
साहिबज़ादा अजीत सिंह या बाबा अजीत सिंह सिखों के दसवें गुरु गोबिंद सिंह के चार पुत्रों मे से सबसे बडे़ थे। माता सुन्दरी के गर्भ से इनका जन्म हुआ था। वे माता सुन्दरी के एकमात्र पुत्र थे। इनके तीन छोटे भाई थे साहिबजादा जुझार सिंह , साहिबजादा जोरावर सिंह और साहिबजादा फतेह सिंह उनकी सौतेली माँ से जन्मे थे ।
बाबा जोरावर सिंह को नौ साल की उम्र में शहादत प्राप्त हुई थी। सबसे छोटे पुत्र बाबा फ़तेह सिंह को पांच साल की उम्र में शहादत प्राप्त हुई थी। बाबा जोरावर सिंह और बाबा फ़तेह सिंह को सरहंद के नवाब वाजिद खान ने जिन्दा दिवार में चुनवा दिया था और बाबा अजीत सिंह और बाबा जुझार सिंह को चमकौर की लड़ाई में वीरगति प्राप्त हुई थी। पंजाब के मोहाली शहर का नाम 'बाबा अजीत सिंह नगर' रखा गया है।
सर्वेयर 1
सर्वेयर 1 राष्ट्रीय एरोनॉटिक्स एंड स्पेस एडमिनिस्ट्रेशन (नासा, संयुक्त राज्य अमेरिका) के अप्रयुक्त सर्वेयर कार्यक्रम में पहला चंद्र नरम-लैंडर था। इस चंद्र नरम-लैंडर ने चंद्र सतह के बारे में डेटा इकट्ठा किया जो कि 1969 में शुरू हुए अपोलो मून लैंडिंग के लिए आवश्यक होगा। स्टॉर्म के महासागर पर सर्वेयर 1 की सफल नरम लैंडिंग किसी भी अलौकिक शरीर पर एक अमेरिकी जांच द्वारा पहली थी। , सोवियत संघ की लूना 9 जांच द्वारा पहले चंद्रमा के उतरने के सिर्फ चार महीने बाद पहले प्रयास में घटित हुआ।
इवांका ट्रम्प
इवांका ट्रम्प (जन्म वि॰सं॰२०३८ कार्तिक १४) संयुक्त राज्य अमेरिका की प्रसिद्ध व्यवसायी है। वे ट्रम्प समूह की कार्यकारी उपाध्यक्ष है, एवं राष्ट्रपति डॉनल्ड ट्रम्प की पुत्री है।
इवांका देवी व्हार्टन व्यावसाय विद्यालय से स्नातक हुई है, एवम् "ट्रम्प कार्ड: काम और जीवन में जीतने के लिए कैसे खेलें"।नामका पुस्तक लिखा है। उनका धर्म यहूदी है।
टिफ़नी ट्रम्प
टिफ़नी ट्रम्प (जन्म वि॰सं॰२०५० आश्विन २७) संयुक्त राज्य अमेरिका की प्रसिद्ध फैशन मॉडल एवं गायिका है। वे राष्ट्रपति महामहिम डॉनल्ड ट्रम्प की पुत्री है।
टिफ़नी ने पेंसिल्वेनिया विश्वविद्यालय से समाजशास्त्र एवं नगरीय अध्ययन में स्नातक की उपाधियाँ प्राप्त की हैं।
मेलानिया ट्रम्प
मेलानिया ट्रम्प (/ məˈlɑːni Tr /; जन्म मेलानियाज नवास; [mɛˈlaːnija ːknaˈu̯s], जर्मनकृत मेलानिया नोरोज़ का ; 26 अप्रैल, 1970) एक स्लोवेनिया में जन्मी अमेरिकी पूर्व फैशन मॉडल और वर्तमान में संयुक्त राज्य अमेरिका की प्रथम महिला है। वह 45 वें अमेरिकी राष्ट्रपति डोनाल्ड ट्रम्प की पत्नी हैं।
मेलानिजा नेव्स का जन्म नोवो मेस्टो में हुए था और वे स्लोवेनिया के युगोस्लाव गणराज्य में सेवानिका में बड़े हुई। उन्होंने मिलान और पेरिस में एक फैशन मॉडल के रूप में काम किया, बाद में 1996 में न्यूयॉर्क शहर में चली गईं। उनका मॉडलिंग करियर आइरीन मैरी मॉडल और ट्रम्प मॉडल मैनेजमेंट से जुड़ा था।
2001 में, मेलानिया संयुक्त राज्य अमेरिका की स्थायी निवासी बन गयीं। उन्होंने 2005 में डोनाल्ड ट्रम्प से शादी की और 2006 में अमेरिकी नागरिकता प्राप्त की। वह संयुक्त राज्य अमेरिका के बाहर पैदा हुई दूसरी पहली महिला (लुईसा एडम्स के बाद) है, पहली प्राकृतिक अमेरिकी नागरिक और पहली गैर-देशी अंग्रेजी वक्ता ।
मेलानीजा का जन्म नोवो मेस्टो, स्लोवेनिया (तब यूगोस्लाविया का हिस्सा) में 26 अप्रैल 1970 को हुआ था। उनके पिता, विक्टर नॉव्स (जन्म: 24 मार्च, 1944), पास के शहर राडिषी से थे और एक राज्य के स्वामित्व वाले वाहन निर्माता के लिए कार और मोटरसाइकिल डीलरशिप प्रबंधित करते थे। उनकी माँ अमलिजा (नी उल्किनिक) (९ जुलाई, १ ९ ४५) राका गाँव से आयीं और उन्होंने सेविनिका में बच्चों के कपड़ों के निर्माता जुत्रंजका में एक पैटर्नमेकर के रूप में काम किया। बचपन में मेलानिया और कारखाने के श्रमिकों के बच्चों ने फैशन शो में भाग लिया करते थे। उसकी एक बड़ी बहन, इनेस है, जो एक कलाकार है और उनकी "लंबे समय तक विश्वासपात्र", और एक बड़ा सौतेला भाई है जिनसे वे कभी नहीं मिली है। मेलानिया के बड़े भाई कथित तौर पर अपने पिता के पिछले रिश्ते से हैं।
जुनैद जमशेद
जुनैद जमशेद (वि॰सं॰२०२१ भाद्र १९ - २०७३ अग्रहायण २२) एक पाकिस्तानी गायक एवं मुस्लिम थे। उन्हें डिस्‍को मुस्लिम के नाम से जाना जाता था। 'डिस्‍को मुस्लिम' के नाम से मशहूर इस पाक सिंगर ने लिखा दुनिया का तीसरा सबसे प्रसिद्ध गीत। वह धार्मिक तकरीर के लिए चितराल जाते समय विमान हादसे में मारे गये मरने से पहले उन्होंने ट्वीट किया "अपने दोस्तों के साथ अल्लाह की राह पर"।
काली बेईं नदी
काली बेई एक नदी है जो पंजाब के होशियारपुर जिले की मुकेरियां तहसील के ग्राम घनोआ के पास से ब्यास नदी से निकली है और दुबारा 'हरि के छम्ब' में जाकर ब्यास नदी में ही मिल जाती है।
काली बेईं का सिख धर्म के लिए बड़ा धार्मिक महत्व है और इसे पवित्र माना जाता है। यही वह नदी है जिसके किनारे पर सिखों के पहले गुरू नानक देव जी ने 14 साल 9 महीने और 13 दिन व्यतीत किये थे। इसके बाद उन्होंने इसी नदी के तट पर सिख धर्म के मूल मंत्र ‘एक ओंकार सतनाम’ का सृजन किया था।
बलबीर सिंह सीचेवाल नामक एक संत ने एक सौ साठ किलोमीटर लंबी 'काली बेई' नदी को 'जीवित' किया है। पर्यावरण बचाने के लिए नदियों का संरक्षण भी जरूरी है यह उनका दृढ़ विश्वास है।
दीनानाथ भार्गव
दीनानाथ भार्गव(1 नवंबर 1927 - 25 दिसंबर 2016) अन्तर्राष्ट्रीय स्तर के प्रख्यात चित्रकार थे। वे शांति निकेतन के कला गुरू नन्दलाल बोस के प्रिय शिष्यों में से एक थे। भारतीय संविधान में चित्रित अशोक स्तंभ में सिंह की चित्रकारी में शामिल थे।
कासियून पहाड़ी
कासियून पहाड़ी; Mount Qasioun (, ‏‎ अनुबाद. जवल कासियून) यह पहाड़ी सीरिया की राजधानी दमिश्क स्थित है इसी पहाड़ी पर हजरत आदम के पुत्र हजरत हाबील की कब्र है जिसकी लम्बाई 15 मीटर है।
तमिल नाडु की राजनीति
तमिलनाडु की राजनीति में वर्तमान समय में द्रविड़ दलों का प्रभुत्व है तथा द्रविड़ मुन्नेत्र कड़गम (डीऍमके) और ऑल इंडिया अन्ना द्रविड़ मुनेत्र कड़गम (एआइऍमडीऍमके) यहाँ के प्रमुख राजनीतिक दल हैं। भारतीय राष्ट्रीय काँग्रेस तीसरा प्रमुख दल है और अन्य छोटे दल भी यहाँ की राजनीति का हिस्सा हैं।
ब्रिटिश काल में यह इलाका मद्रास प्रेसिडेंसी के नाम से जाना जाता था और तत्समय से लेकर भारत की आजादी के बाद तक काँग्रेस यहाँ की प्रमुख पार्टी थी। साठ के दशक में हिंदी-विरोधी आन्दोलनों में द्रविड़ दलों को महत्त्व मिला और १९६७ में पहली बार गैर कांग्रेसी सरकार डीऍमके पार्टी द्वारा बनाई गयी। इसके बाद से यहाँ की राजनीति में इन्हीं द्रविड़ दलों का प्रभुत्व रहा है।
विचारधारा के स्तर पर द्रविड़ राजनीतिक दलों में कम्युनिस्ट एवं समाजवादी विचारों को महत्वपूर्ण स्थान प्राप्त है।
अन्य छोटी पार्टियों में भारतीय रिपब्लिकन पार्टी, मार्क्सवादी पार्टी, सर्वहारा पीपुल्स पार्टी, पुनर्जागरण द्रमुक, वी॰सी॰के॰, राष्ट्रीय प्रगतिशील द्रविड़ कषगम, भारतीय जनता पार्टी, मानवतावादी पीपुल्स पार्टी तमिल नवजागरण निगम, नए राज्य पार्टी, अखिल भारतीय समानता पीपुल्स पार्टी औरइत्यादि का नाम गिनाया जा सकता है।
स्नीकर्स, डी॰ वेन॰ रामास्वामी, अन्नादुरई, एम॰जी॰आर॰ और जयललिता तमिलनाडु की राजनीति में महत्वपूर्ण लोग रहे हैं। करुणानिधि यहाँ की राजनीति में एक प्रमुख व्यक्तित्व हैं।
अतुल कोठारी
अतुल कोठारी भारत के एक शिक्षाविद हैं। सम्प्रति वे शिक्षा बचाओ आन्दोलन समिति के राष्ट्रीय सहसंयोजक तथा शिक्षा संस्कृति उत्थान न्यास के सह-सचिव हैं। वे अखिल भारतीय विद्यार्थी परिषद के महामंत्री रह चुके हैं। विगत १० वर्षो में शिक्षा बचाओ आन्दोलन के माध्यम से उन्होने देश के पाठ्यक्रम, पाठ्य पुस्तकों में विकृतियों, विसंगतियों को दूर कराने में भी महत्वपूर्ण योगदान दिया। इनके प्रयासों से अब तक 11 न्यायालयों के निर्णय शिक्षा बचाओ आन्दोलन के पक्ष में आए हैं। अतुल कोठारी के शिक्षा सम्बन्धित 50 से अधिक शोध-पत्र प्रकाशित हुए है।
अतुल कोठारी उर्वर्शी, त्रैमासिक राष्ट्रीय शोध पत्रिका, संस्थापक, शिक्षा स्वास्थ्य न्यास, आदि से भी जुड़े हैं। वे ‘‘शिक्षा उत्थान’’ पत्रिका के संपादक हैं जिसके माध्यम से वे शिक्षा और शिक्षा में भारतीय भाषाओं के उत्थान के लिए प्रयास करते हैं।
वे वर्ष 2004 में देश में शिक्षा बचाओ आन्दोलन की शुरूआत करने वालों में से एक हैं। शुरूआत में वे शिक्षा बचाओ आन्दोलन समिति के केन्द्रीय संचालन समिति के सदस्य रहे। वर्ष 2006 से शिक्षा बचाओ आन्दोलन समिति के राष्ट्रीय सहसंयोजक हैं। ‘शिक्षा बचाओ आन्दोलन समिति’ के अस्थाई रूप से शुरू हुए आन्दोलन को स्थाई रूप देने में उनकी महत्वपूर्ण भूमिका रही है। इन सब संस्थाओं और मंचों के माध्यम से भी वे निरंतर भारतीय भाषाओं का विषय उठाते रहे हैं।
शिरीन दलवी
शिरीन दलवी भारत की एक महिला पत्रकार तथा अवधनामा नामक उर्दू पत्र के मुम्बई संस्करण की सम्पादिका हैं। वे भारत के उर्दू अखबारों की एकमात्र स्त्री सम्पादक हैं। चार्ली हेब्दो द्वारा प्रकाशित विवादास्पद कार्टून को अपने अखबार में पुनःप्रकाशित करने के कारण उन्हें गिरफ्तार किया गया था। बाद में उन्हें जमानत पर छोड़ दिया गया था।
पारसमणि दङ्गाल
पारसमणि दंगाल सिक्किम के युवा पत्रकार और साहित्यकार है। इनका जन्म पूर्वी सिक्किम के पाण्डाम गाँव में 5 जुलाई 1982 में हुआ। पारसमणि दंगालले कलेज जीवन में ही पत्रकारिता शुरु की थी। वे सिक्किम लोकप्रिय नेपाली दैनिक समय दैनिक का सम्पादक रह चुके हैं। नेपाली साहित्य में उपन्यासकार, कहानीकार एवं समालोचक के रूप में प्रसिद्ध दंगाल के कृतियों में आर्तव (2003) खण्डकाव्य, लक्ष्यतिर (2006) उपन्यास, भाषा साहित्य (2008) साहित्य सिद्धान्त आदि पुस्तकें प्रकाशित हैं। अनेक सामाजिक, साहित्यिक संगठनों से जुड़े हुए दंगाल के सम्पादन किए हुए पत्रिकाएँ और पुस्तकें भी है।
डेविड नगर
दाऊदपुर (City of David - עיר דוד) एक पुरातात्विक स्थल में यरूशलेम है। यह यरूशलेम के पुराने शहर की दीवारों के दक्षिण-पूर्वी कोने के बगल में है। साइट के राजा डेविड पैलेस जिम्मेदार ठहराया है, और एक पानी के सुरंग कि राजा हिजकिय्याह द्वारा बनाया गया था भी शामिल है।
सेमरा बुजुर्ग
सेमरा बुजुर्ग भारतीय राज्य बिहार के सिवान जिले के नौतन विकासखण्ड में स्थित एक माध्यम आकार का गाँव है। यह ग्राम पंचायत भी है जिसका प्रमुख सरपंच होता है।
वर्ष २०११ की जनगणना के आँकड़ों के अनुसार इस गाँव में कुल २०१ परिवारों में १६३३ लोग निवास कर रहे थे जिनमें पुरुषों की संख्या ८६२ और महिलाओं की संख्या ७७१ थी। इस प्रकार, गाँव में लिंगानुपात ९१८ महिला प्रति हजार पुरुष था। गाँव की ७५.६% जनसंख्या साक्षर थी जो बिहार राज्य की औसत साक्षरता दर ६१.८% की तुलना में बेहतर है। पुरुष साक्षरता ८७.०५% और महिला साक्षरता ६३.०५% दर्ज की गयी।
छह वर्ष से कम आयु संवर्ग की कुल जनसंख्या २६० थी जो जो कुल जनसंख्या का १५.९२% है तथा इस आयु वर्ग में लिंगानुपात ९३५ था जो कुल जनसंख्या के लिंगानुपात से बेहतर है।
ग्रिगोरी रास्पुतिन
ग्रिगोरी रास्पुतिन (; ) एक रूसी किसान, एक अनुभवी यात्री, एक रहस्यवादी आस्था चिकित्सक, और रूसी साम्राज्य के अंतिम त्सार, निकोलस द्वितीय के परिवार के एक विश्वसनीय मित्र थे। वे सेंट पीटर्सबर्ग में एक प्रभावशाली व्यक्ति बन गएँ, ख़ासकर अगस्त १९१५ के पश्चात्, जब निकोलस ने प्रथम विश्व युद्ध में युद्धरत सेना की कमान संभाली। असंख्य आध्यात्मिक और राजनीतिक मुद्दों पर त्सार की पत्नी Alexandra Feodorovna को सलाह देते हुयें, रास्पुतिन रूसी राष्ट्रवादियों, उदारवादियों और अभिजातों के लिए एक आसान बलि का बकरा बन गएँ।
रास्पुतिन के जीवन और उनका कमज़ोर इच्छाशक्ति वाले ज़ार और हठी त्सारिना पर कितना प्रभाव था, इन बातों को लेकर बहुत अनिश्चितता हैं। वर्णन अक्सर संदिग्ध संस्मरणों, अफ़वाहों और किंवदंती पर आधारित हैं। भले उनके प्रभाव और स्तर की अतिशयोक्ति हुई हो — रास्पुतिन शक्ति, ऐयाशी और हवस का समानार्थी बन गएँ — उनकी उपस्थिति ने शाही दम्पति की बढ़ती अलोकप्रियता में अहम भूमिका निभाई। रास्पुतिन की हत्या राजतन्त्रवादियों द्वारा हुई, जिन्हें शाही परिवार पर रास्पुतिन के असर को ख़त्म कर, त्सारवाद को बचाने की उम्मीद थी।
राम मंदिर रेलवे स्टेशन
राम मंदिर मुंबई उपनगरीय रेल की पश्चिमी लाइन पर नवीनतम रेलवे स्टेशन है। यह स्टेशन जोगेश्वरी और गोरेगांव के बीच में स्थित है। राम मंदिर का निर्माण भारतीय जनता पार्टी का एक महत्वपूर्ण चुनावी वादा रहा है। शक १९४५ में श्री अटल बिहारी वाजपेयी के नेतृत्व में राष्ट्रीय जनतांत्रिक गठबंधन सरकार ने राम मंदिर के निर्माण को हरी झंडी दिखाई। परंतु संयुक्त प्रगतिशील गठबंधन के आने से अगले दशक में इसका निर्माण पूरा नहीं हो पाया। शक १९५९ (२०१६ ईस्वी) में श्री नरेंद्र मोदी के नेतृत्व में राजग सरकार ने राम मंदिर का निर्माण पूरा कर अपना वादा निभाया। चार प्लेटफॉर्म वाला यह स्टेशन ओशिवारा में स्थित है।
वेंकटरमण राघवन
वेंकटरमण राघवन (1908–1979) एक संस्कृत विद्वान तथा संगीतज्ञ थे। उन्हें पद्मभूषण, संस्कृत के लिये साहित्य अकादमी पुरस्कार सहित कई पुरस्कार प्रदान किये गये थे। उन्होने १२० से अधिक पुस्तकों की रचना की तथा १२०० से अधिक लेख लिखे।
इनके द्वारा रचित एक सौन्दर्यशास्त्र "भोज श्रृंगार प्रकाश" के लिये उन्हें सन् १९६६ में साहित्य अकादमी पुरस्कार (संस्कृत) से सम्मानित किया गया।
फ़ातिमा सना शेख
फ़ातिमा सना शेख एक भारतीय अभिनेत्री है जिन्होंने चाची ४२० जैसी कई फिल्मों में अभिनय किया है। २०१६ में प्रदर्शित हुई आमिर ख़ान की फ़िल्म दंगल में इन्होंने महावीर सिंह फोगाट की बेटी गीता फोगाट का अभिनय किया है।
महावीर सिंह फोगाट
महावीर सिंह फोगाट एक भारतीय शौकिया पहलवान एवं वरिष्ठ ओलम्पिक कोच रहे। २३ दिसम्बर २०१६ को इनके जीवन आधारित फ़िल्म भी प्रदर्शित हुई है जिसका नाम दंगल फ़िल्म है।
फोगाट को भारत सरकार द्वारा द्रोणाचार्य पुरस्कार भी दिया गया। ये पहलवान गीता फोगाट के पिता और कोच है।
अहमदाबाद शेयर बाजार
अहमदाबाद शेयर बाजार या एएसई अहमदाबाद में स्थित भारत के सबसे पुराने शेयर बाजारों में से एक हैं। यह सिक्युरिटीज लिमिटेड संविदा (विनियमन) अधिनियम 1956 के तहत बसा शेयर बाजार है। इस शेयर बाजार का चिह्न स्वस्तिक है , जो हिंदू धर्म में धन और सुख का चिह्न माना जाता है।
बाजार में हिस्सेदारी की स्थापना सार्वजनिक चैरिटी ट्रस्ट के रूप में 1894 में मुंबई शेयर बाजार (बॉम्बे स्टॉक एक्सचेंज)की संस्थापना (1875) के बाद हुई थी।. इससे पहले शेयर बाजार बॉम्बे सिक्युरिटीज लिमिटेड अनुबंध अधिनियम, 1925 के तहत काम करता था। सिक्युरिटीज लिमिटेड अनुबंध विनियमन अधिनियम, 1956 के पारित होने के बाद गुजरात शेयर और स्टॉक एक्सचेंज, भारतीय शेयर और सामान्य विनिमय संगठन और बंबई शेयर और स्टॉक एक्सचेंज के शेयर दलालों गठन हुआ और वर्तमान एएसई बन गया है।
अहमदाबाद शेयर बाजार 1894 में स्थापित किया गया था। यह मुंबई शेयर बाजार के बाद भारत का अगला सबसे पुराना शेयर बाजार है। ये 1996 तक अहमदाबाद शेयर बाजार की इमारत में चल रहा था और इमारत 93 साल की विरासत है और ब्रिटिश वास्तुकला से भरपुर है।
12 दिसंबर, 1996 में यह शेयर बाजार हिस्सेदारी में सार्वजनिक कर दिया गया। प्रारंभ में एएसई में IBM प्रणाली का इस्तेमाल किया जाता था, जून 1999 से एएसई अहमदाबाद स्टॉक एक्सचेंज में ऑनलाइन ट्रेडिंग सिस्टम (ASETS) का प्रयोग करता है। इस प्रणाली टाटा कन्सलटन्सी सर्विसेज प्राइवेट लिमिटेड द्वारा एएसई के लिए बनाई गई थी। एएसई के सदस्यों के साथ बॉम्बे स्टॉक एक्सचेंज में IBOSS नाम विधि का उपयोग भी व्यापारी कर सकते हैं। वर्तमान में शेयर बाजार में ३३३ पंजीकृत सदस्य हैं।
एएसई के कार्यकारी सदस्य में निदेशक के रूप में सेबी (SEBI) द्वारा नामित सदस्यो भी शामिल हैं। सदस्य हर १५ दिन में मिलकर बैठक करते हैं और शेयर बाजार की कामगीरी की जाँच करते हैं। कार्यकारी निदेशक एएसई के अध्यक्ष है।
आबंध विपाटन
रासायनिक आबंध का टूटना या तोड़ना आबंध विपाटन (Bond cleavage या Bond scission) कहलाता है।
आबन्ध विपाटन के दो प्रकार हैं- समांश तथा विषमांश ( homolytic और heterolytic)।
गीता फोगाट
गीता फोगाट () (जन्म ;१५ दिसम्बर १९८८) एक भारतीय महिला फ्रीस्टाइल पहलवान है जिन्होंने पहली बार भारत के लिए राष्ट्रमंडल खेलों में स्वर्ण पदक जीता था। गीता ने २०१० राष्ट्रमंडल खेलों में स्वर्ण पदक जीतकर देश का नाम रोशन किया था। साथ ही गीता पहली भारतीय महिला पहलवान है जिन्होंने ओलम्पिक में क्वालीफाई किया।
२३ दिसम्बर २०१६ को प्रदर्शित हुई हिन्दी भाषी फ़िल्म दंगल इन्हीं पर आधारित है, जिसमें इनका किरदार फ़ातिमा सना शेख (युवावस्था) और ज़ायरा वसीम (किशोरावस्था) ने निभाया है जबकि आमिर ख़ान ने इनके पिता और प्रशिक्षक महावीर सिंह फोगाट का किरदार निभाया।
रासायनिक अपघटन
किसी रासायनिक यौगिक का टूटकर पहले से अधिक सरल यौगिकों या तत्वों में बदलना रासायनिक अपघटन या रासायनिक वियोजन (Chemical decomposition, analysis या breakdown) कहलाता है। रासायनिक अपघटन को कभी-कभी रासायनिक संश्लेषण के ठीक विपरीत प्रक्रिया के रूप में देखा जाता है। रासायनिक अपघटन प्रायः एक अवांछित रासायनिक अभिक्रिया मानी जाती है।
अंतःअणुक बल
उन सभी बलों को अंतःअणुक बल (intramolecular force) कहते हैं जो परमाणुओं को एकसाथ मिलाकर अणु या यौगिक बनाते हैं। इनमें सभी प्रकार के रासायनिक आबंध आते हैं। अन्तःअणुक बल, अन्तर-अणुक बलों (intermolecular forces) की अपेक्षा अधिक शक्तिशाली होते हैं क्योंकि अन्तर-अणुक बल उन परमाणुओं या अणुओं के बीच काम करते हैं जो वास्तव में आबंधित नहीं होते।